Vita:46-os busz (Budapest)

message: Erről a Budapest leghosszabb buszvonaláról fontos lenne beszélni.
Attól függ, mit számítunk leghosszabb vonalnak, szerintem semmilyen kategóriában nem nyer a 46-os.
A vége hurokjárat, de csak az utolsó két megálló. A 28 kilométer úgy jön ki, hogy a hurkos rész után még vissza is megy Rákoskeresztúr, Városközponthoz, azaz a Lőrinci út-Városközpont 2,5 kilométere kétszer van számolva. Ott már egyáltalán nem hurok, csak így szerepel valamiért a paraméterkönyvben.
Szerintem téves hozzáállás, hogy azt tekintsük a leghosszabb vonalnak, amit leghosszabban vezetnek le egyben; nem definiálható elég pontosan. Ha 5 perces várakozás van meneten belül, akkor minek legyen számolva? Ráadásul ha el is fogadjuk, hogy 28 kilométert megy egyben, akkor sem a 46-os a leghosszabb, mert pl. a 97E vezetői 31,5 kilométert vezetnek egyben.
Szerintem azt érdemes leghosszabbnak tekinteni, ahol a leghosszabban lehet "értelmesen", azaz visszautazás nélkül utazni. Ha a 46-osra valaki felszáll Újpalotán, körbe is megy teljesen a hurokban, így másodszorra járva a Lőrinci útnál (azaz ez már nem "értelmes" utazás, ő már csak a buszozás öröméért maradt fent), akkor is 26 kilométernél kevesebbet utazott.
Hogy ennek függvényében hogy írjuk át a 28 kilométeres vonalhosszt, az másik kérdés, de az egészen biztos, hogy nem ez Budapest leghosszabb buszvonala.
replies: text: Szerintem a "leghosszabb" kifejezés a vonal hosszára vonatkozik. Függetlenül attól, hogy azonos úton, de ellenkező irányban is halad-e a járat. A hivatkozás alapja a BKK végállomási meghatározása (honnan meddig kell mérni), illetve a BKK GTFS adatbázisa, amelyben a távolságadatok is szerepelnek. Hogy hol lehet "értelmesen" utazni, az egy szubjektív nézőpont. --Tomcsy  üzenet 2015. november 27., 21:54 (CET)
replies: text: :A 97E-vel szerintem nem lehet összehasonlítani, hiszen az "direkt" hurokjárat, 1 darab végállomása van a vonalnak. A 46-osnak két végállomása van, és az egyik irány 28 km, függetlenül attól, hogy senki nem utazik végig rajta. Kemenymate vita 2015. november 27., 22:21 (CET)
replies: text: :: Be tudnád hivatkozni a BKK végállomási meghatározását? A GTFS (és ennek megfelelően a Futár is) úgy tördeli, hogy a hurokban van a végállomás, így egy irány kb. 23,8 kilométerre jön ki. A bkk.hu/menetrendek oldal viszont valóban úgy tünteti fel, hogy az egyik irányhoz csapja hozzá a Rákoskeresztúr, városközpont-Újmajori utca-Rákoskeresztúr, városközpont hurkot, és a megállókba kirakott menetrendek is. A 97E-nek feltüntet a menetrend két végállomást (Örs vezér tere és Rákoskert sugárút), szerintem ezért nem játszik, önmagában az, hogy nincs két (oda, vissza) útvonala, nem gond. (Ilyen még: 57, 100, 257.) Az "értelmes" utazás tényleg szubjektív, de szerintem az embereket ez érdekli. Ha a BKK végállomási meghatározását használjuk, akkor nem csak azt kell nézni, hogy keletkezett-e hosszabb vonal, hanem azt is, hogy a meglévőket éppen hogy tördelik. Én elfogadom, ha valahogy feltüntetésre kerül, hogy ez a leghosszabb vonal a BKK végállomási meghatározása szerint, de kérném, hogy legyen odaírva, hogy ez csak üzemviteli adat, hiszen utasszemmel az útvonal egy része duplán van számolva (ne azt, hogy mert hurokjárat), illetve hogy a vita nélküli leghosszabb a 133-as. (Ez a 33-asra fog módosulni valamikor a Fonódó beindulásának környékén, akkor újra szerkeszteni kell.) BellaJakab vita 2015. november 28., 8:39 (CET)

text: :A 133-ashoz már beírtam. A szövegezésén még lehet vitatkozni, mind a 46-os, mind a 133-as esetében, de elfogadható javaslat esetén nem fogok ellenkezni. Csak annyi, hogy a 46-os esetében is legyen megemlítve valamilyen módon a hosszúsága. Kemenymate vita 2015. november 28., 09:51 (CET)
replies: text: ::"A [BKK-s paraméterkönyv neve] a betérést a Helikopter lakóparkhoz oda-vissza irányban az Újpalotáról induló útvonal részeként tartja számon, így annak alapján a 46-os Budapest leghosszabb járata. A leghosszabb visszafele utazás nélküli járat a 133-as." - Így jó? (Azt, hogy hogy hívják a paraméterkönyvet, mióta a BKK a megrendelő, mindig elfelejtem, és soha nem tudom megkeresni.) BellaJakab vita 2015. november 28., 11:44 (CET)
thread_title:  Leghosszabb